पूर्णिया : पूर्णियामे सिक्स लेन सड़कक शिलान्यास भेल। पूर्णिया आ गुलाबबागक बीच एनएच 31 पर सिक्स लेन सड़कक निर्माण पर 62 करोड़ रुपया खर्च होएत। शहरक लाइन बाजार स्थित एनएच 31क काठपुल लग सीमांचल कंस्ट्रक्शन द्वारा सड़क निर्माणक शिलान्यास प्रसिद्ध चिकित्सक संग रेडक्रॉस सोसाइटीक प्रदेश उपाध्यक्ष डॉ डी राम नारियल फोड़ि केलनि। बताबी जे गुलाबबाग जीरो माइल आ पूर्णिया फोर्ड कंपनीक बीच करीब 7 Km सिक्स लेन सड़क निर्माणक काज गुलाबबाग जीरो माइल सं 27 फरवरी सं शुरु होएत। कंस्ट्रक्शन कंपनीक इंजीनियर नौशाद बतौलनि जे 21 मासमे निर्माण काज पूरा होएत। जानकारीक अनुसार पूर्णिया आ गुलाबबागक बीच इ सिक्सलेन सड़क बिहारक पहिल सिक्स लेन सड़त होएत, एहि शिलान्यासक संग मिथिलाक सबसं पैघ आ अंतरराष्ट्रीय स्तरक व्यावसायिक मंडीक विकासक लेल पूर्णिया डीएम मनीष कुमार वर्मा द्वारा तैयार 116 करोड़क प्रोजेक्ट लऽ कारोबारी सभ उत्साहित छथि।
 Powered by Blogger. 